କେନ୍ଦ୍ରାପଡ଼ା, ନଭେମ୍ବର ୭ (ଲୋକାଲ ୱାୟାର): କେନ୍ଦ୍ରାପଡ଼ା ଜିଲ୍ଲା ଗହୀରମଥା ସାମୁଦ୍ରିକ ଅଭୟାରଣ୍ୟର ନିଷିଦ୍ଧାଞ୍ଚଳରୁ ମାଛ ଧରିବା ଅଭିଯୋଗରେ ଶୁକ୍ରବାର ରାତିରେ ବନ ବିଭାଗ ୭ ମତ୍ସ୍ୟଜୀବୀଙ୍କୁ ଗିରଫ କରିବା ସହ ସେମାନଙ୍କ ଟ୍ରଲର ଜବତ କରିଛନ୍ତି ।
ସେମାନଙ୍କ ଠାରୁ ଦୁଇ କ୍ୱିଣ୍ଟାଲ ମାଛ ମଧ୍ୟ ଜବତ ହୋଇଛି। ମତ୍ସ୍ୟଜୀବିମାନଙ୍କୁ ବନ୍ୟପ୍ରାଣୀ ସୁରକ୍ଷା ଆଇନ, ୧୯୭୨ ଅନୁଯାୟୀ ଗିରଫ କରାଯାଇଛି ।
ରାଜନଗର ଅଦାଲତ ଗିରଫ ମତ୍ସ୍ୟଜୀବୀମାନଙ୍କ ଜାମିନ ଆବେଦନ ନାକଚ କରି ବିଚାରାଳୟ ହାଜତକୁ ପଠାଇ ଦେଇଛନ୍ତି ବୋଲି ଗହୀରମଥା ବନାଞ୍ଚଳ ଅଧିକାରୀ ଦେବାଶିଷ ଭୋଇ କହିଛନ୍ତି ।
ଗହୀରମଥା ଅଭୟାରଣ୍ୟର ୨୦ କିଲୋମିଟର ପରିଧି ମଧ୍ୟରେ ମାଛ ଧରା ନିଷିଦ୍ଧ ହୋଇଛି । ଉଲ୍ଲଙ୍ଘନକାରୀଙ୍କୁ ଧରିବା ପାଇଁ ବନ କର୍ମଚାରୀ ମୁତୟନ ହୋଇଛନ୍ତି ।
ଶୀତ ଋତୁରେ ଅଣ୍ଡା ଦେବାକୁ ଆସୁଥିବା ଲକ୍ଷ ଲକ୍ଷ କଇଁଛଙ୍କ ସୁରକ୍ଷା ପାଇଁ ୧୯୯୭ରେ ସରକାର ଗହୀରମଥା ସାମୁଦ୍ରିକ ଅଭୟାରଣ୍ୟ ପାଇଁ ଘୋଷଣା କରିଥିଲେ ।
ଗହୀରମଥା ମୁହାଣ ସାମୁଦ୍ରିକ କଇଁଚଙ୍କ ସବୁଠାରୁ ବଡ଼ ଆଶ୍ରୟସ୍ଥଳୀ ହୋଇଥିବାରୁ ସରକାର ନଭେମ୍ବର ୧ରୁ ମେ ୩୧ ପର୍ଯ୍ୟନ୍ତ ମାଛ ଧରା ପ୍ରତିବନ୍ଧକ ଜାରି କରିଛନ୍ତି ।
ଅଗରନାସି, ବରୁଣେଇ, ବାବୁବାଲି ଦ୍ୱୀପରେ ୧୬ଟି କଇଁଚ ସୁରକ୍ଷା କ୍ୟାମ୍ପ ସ୍ଥାପନ କରିଛନ୍ତି । ଚଳିତ ବର୍ଷ ଖରିନାସୀ, ପାରାଦୀପ ସାମୁଦ୍ରିକ ଥାନା ଓ ତଟରକ୍ଷୀ ବାହିନୀ ବନ କର୍ମଚାରୀଙ୍କୁ ବେଆଇନ ମାଛଧରା ରୋକିବାରେ ସାହାଯ୍ୟ କରୁଛନ୍ତି ।
ମାଛ ଧରା ପ୍ରତିବନ୍ଧକ ଯୋଗୁଁ ଚଳିତ ବର୍ଷ ମାର୍ଚ୍ଚ ୧୪ରୁ ୨୧ ମଧ୍ୟରେ ନାସି-୧ ଓ ନାସି-୨ ଦ୍ୱୀପରେ ୪,୦୭,୦୨୦ କଇଁଚ ଅଣ୍ଡା ଦେଇଛନ୍ତି ବୋଲି ବନାଞ୍ଚଳ ଅଧିକାରୀ କହିଛନ୍ତି ।
ତେବେ ସାମୁଦ୍ରିକ ଅଭୟାରଣ୍ୟର ସୀମା ଠିକଣା ଭାବେ ଚିହ୍ନିତ ହୋଇନାହିଁ । ମାଛଧରା ପ୍ରତିବନ୍ଧକ ଅଞ୍ଚଳ ଚିହ୍ନିତ ହୋଇ ନଥିବାରୁ ପ୍ରତିବର୍ଷ ବେଆଇନ ମାଛ ଧରା ଅଭିଯୋଗରେ ବହୁ ମତ୍ସ୍ୟଜୀବୀ ଗିରଫ ହେଉଛନ୍ତି ବୋଲି ଓଡ଼ିଶା ପାରମ୍ପରିକ ମତ୍ସ୍ୟଜୀବୀ ସଂଘର ସଭାପତି ପ୍ରସନ୍ନ ବେହେରା କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
